section_heading: Početci
paragraph_text: Torinski derbi najstariji je talijanski nogometni derbi osnovan 1907. godine nakon što je grupa Juventusovih pobunjenika u prosincu 1906. odlučila osnovati Torino a do raspada među članovima Juventusa došlo je nakon svađe vezane za preseljenje kluba u neki drugi grad. Među disidentima je bio i raniji predsjednik Juventusa, Alfredo Dick. Uoči prvog derbija netko se Dicku osvetio tako što ga je zaključao u svlačionicu te on nije mogao gledati razvoj događaja na prvoj utakmici ova dva kluba.